เขียนย่อหน้าเกี่ยวกับ 7 พฤติกรรมทางจิตวิทยาในโลกการลงทุน
มาดูกันว่า 7 พฤติกรรมทางจิตวิทยาในโลกการลงทุน มีอะไรบ้าง พฤติกรรมแรกคือ กลัวความเสี่ยงหลังขาดทุนอย่างหนัก พฤติกรรมที่สอง กล้าเสี่ยงเมื่อมีกำไร ซึ่งกำไรรในที่นี้คือ House Money เป็นเงินของเจ้ามือการพนัน พฤติกรรมที่สาม การพยายามเอาคืนเพื่อผลตอบแทนที่มากขึ้นแต่ได้ผลตรงกันข้าม พฤติกรรมที่สี่ ต้นทุนจมเพราะไม่ยอมขายหุ้นจากการขาดทุน พฤติกรรมที่ห้า การหลีกเลี่ยงความเจ็บปวดโดยขายสินทรัพย์ที่ได้กำไรทิ้งเพื่อสร้างความภูมิใจ พฤติกรรมที่หก ปรากฏการณ์หุ้นขึ้นเดือนมกราคม จากการขายทำกำไรในช่วงสิ้นปีก่อนหยุดยาว และพฤติกรรมสุดท้าย การเปลี่ยนแปลงที่เริ่มจากสิ่งเล็ก ๆ ทำให้เกิดผลกระทบขนาดใหญ่ จนนำไปสู่ผลดีหรือผลเสียก็ได้

บทเรียนจากย่อหน้านี้

7 พฤติกรรมทางจิตวิทยาในโลกการลงทุน


1. กลัวความเสี่ยง (Snake Bite Effect)
ทฤษฎีนี้ใช้อธิบายพฤติกรรม ‘กลัวความเสี่ยง’ ซึ่งมักเกิดขึ้นหลังจากการขาดทุนอย่างหนัก เปรียบเหมือนการถูก ‘งูฉก’ (Snake Bite) ในพงหญ้า ก็จะทำให้ไม่กล้าเดินเข้าไปใกล้ ๆ พงหญ้าอีกต่อไป


2. กล้าเสี่ยงเมื่อมีกำไร (House Money Effect)
House Money หมายถึง เงินของเจ้ามือ ซึ่งมักถูกใช้ในบริบทที่เกี่ยวข้องกับการพนันหรือคาสิโน โดยนักลงทุนจะมีแนวโน้มลงทุนแบบเสี่ยงมากขึ้นหลังจากได้กำไร เพราะเหมือนกับนำเงินของคนอื่นมาลงทุน


3. พยายามเอาคืน (Trying to Break Even Effect)
การพยายามเอาคืนหลังจากขาดทุนอย่างหนัก จะทำให้นักลงทุนพยายามที่จะเพิ่มความเสี่ยง เพื่อผลตอบแทนที่มากขึ้นแต่ผลที่ได้กลับตรงกันข้าม เนื่องจากทำการซื้อขายด้วยอารมณ์มากกว่าเหตุผล จิตวิทยาข้อนี้เป็นกลยุทธ์ที่สำคัญของบ่อนการพนัน


4. ต้นทุนจม (Sunk Cost Effect)
เมื่อนักลงทุนขาดทุนมาก ๆ จะไม่ยอมขาย ซึ่งตรงกับจิตวิทยาเรื่องการหลีกเลี่ยงความเจ็บปวด โดยเมื่อนักลงทุนเริ่มขาดทุน ความเจ็บปวดจะเพิ่มขึ้นอย่างรวดเร็ว และเมื่อขาดทุนมากขึ้นและนานขึ้น ความเจ็บปวดจะลดลง ทำให้นักลงทุนส่วนใหญ่ทนถือส่วนที่ขาดทุนได้อย่างยาวนาน


5. หลีกเลี่ยงความเจ็บปวด (Disposition Effect)
จิตวิทยาข้อนี้อธิบายการขาดทุนของใครหลายคนได้เป็นอย่างดี โดยธรรมชาติ ผู้คนจะหลีกเลี่ยงการกระทำที่ก่อให้เกิด ‘ความเสียใจ’ และแสวงหาการกระทำที่ทำให้เกิด ‘ความภูมิใจ’ (Regret and Pride) ดังนั้น นักลงทุนส่วนใหญ่จะขายสินทรัพย์ที่ได้กำไรทิ้งเพื่อสร้างความภูมิใจ และถือตัวขาดทุนไว้เพื่อหลีกเลี่ยงความเจ็บปวด


6. ปรากฏการณ์หุ้นขึ้นเดือนมกราคม (January Effect)
ทฤษฎีที่ตลาดหุ้นจะปรับตัวขึ้นในเดือนมกราคม เนื่องจากนักลงทุนจะขายทำกำไรจากการลงทุนช่วงสิ้นปีก่อนหยุดยาว และช่วงเดือนมกราคมจะกลับเข้ามาลงทุนใหม่อีกครั้งในสินทรัพย์ที่ราคายังไม่แพง คำอธิบายที่เป็นไปได้อีกทางหนึ่งคือ นักลงทุนซื้อคืนภาษีช่วงต้นปี หรืออาจจะนำเงินโบนัสช่วงสิ้นปีมาลงทุนในช่วงเดือนถัดไป


7. การเปลี่ยนแปลงที่เริ่มจากสิ่งเล็ก ๆ (Snowball Effect)
ผลกระทบที่เริ่มจากสิ่งเล็ก ๆ จนกลายเป็นผลกระทบขนาดใหญ่ เปรียบเสมือนลูกบอลหิมะที่กลิ้งจากยอดเขา จากลูกบอลเล็ก ๆ เมื่อเคลื่อนตัวลงมาทั้งความสูงและการรวมตัวของหิมะที่เพิ่มขึ้น ทำให้สามารถกลืนทุกสิ่งทุกอย่างให้รวมอยู่ในลูกบอลหิมะลูกเดียวที่มีขนาดมหึมา และสร้างหายนะได้ (ในโลกการลงทุนอาจหมายถึงสร้างผลกำไรก็ได้เช่นกัน)
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน